system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Silistraru, Brăila?
assistant
Silistraru este un sat în comuna Traian din județul Brăila, Muntenia, România.

Între anii 1417-1829 a făcut parte din Raiaua Brăila (Kaza Ibrail) a Imperiului Otoman.

La sfârșitul secolului al XIX-lea, satul Silistraru era reședința unei comune din plasa Vădeni a județului Brăila. Ea avea în compunere satele Silistraru și Traian, cu o populație totală de 1769 de locuitori. În comună funcționau o școală cu 111 elevi (înființată ca școală de băieți în 1838 și devenită mixtă în 1877) și două biserici ortodoxe.

În 1913, satul Traian s-a desprins de comună și a format o comună separată. Comuna Silistraru devenise atunci reședința plășii Silistraru, din care făcea parte și comuna Traian. Satul Silistraru, rămas unicul sat al comunei, avea 1353 de locuitori. 

În 1950, comuna a fost inclusă în raionul Brăila din regiunea Galați și ulterior comuna Silistraru a dispărut, fiind inclusă în comuna Traian.

Note 

Silistraru, Traian